**„2014 a Gobelin éve”**

**kiállítás és verseny**

Az AM - Ker. Bt. és a Gery Gobelin Kft. közös szervezésében országos pályázatot hirdet

**hímzett Gobelin témakörben.**

**Pályázni lehet az alábbi kategóriákban:**

 Gobelin a mindennapokban

 Gobelin mint különlegesség

 Legjobb összhatású munka

 A Gobelin extrém felhasználási területen

**Pályázók lehetnek**: 1. "Hobby" és kreatív egyéni alkotók. 2. Kézimunka szakkörök.

3. Iskolák és gyermekek egyéni alkotásai (14 éves korig). 4. Viszonteladók vásárlói csoportja.

Egy pályázó maximum 4 pályamunkával vehet részt.

Csoportos pályázat esetén, alkotónként maximum 4 pályamunkát lehet beküldeni.

A pályamunkák elbírálását szakértő Zsűri, a következő szempontok alapján értékeli:

 kidolgozottság

 öltés egyenletesség

 színek összhangja

 a kész munka összhatása (pl.: képkeret, paszpartu stb.)

 ötletesség, kreativitás

Minden pályamunka kategóriánként külön elbírálásban és díjazásban részesül.

Fődíj: egy kézzel festett gobelin kárpit.

További díjak: valamennyi díjazott értékes ajándékban részesül!

A Gobelin Kiállítás 2014. október 11-19 között, Budapesten a Campona Bevásárló- és Szórakoztatóközpont-ban kerül megrendezésre.

A kiállítás megnyitása 2014. október 11-én 13 óra.

A pályázaton való részvétel díja pályázónként 3.000,-Ft

Gyermekek pályázók 1.000,-Ft részvételi díjjal vehetnek részt!

A pályamunkákat a Campona FonalBirodalom Kézimunka Üzletében a kitöltött nevezési lappal, és nevezési díjjal együtt, szeptember 22 és október 5. között várjuk.

Örömmel vennénk ha a leadott pályamunkák mellé néhány gondolatot leírna melyet szívesen megosztana másokkal, amely a hímzés során akár az alkotás mámorában megfogalmazódott Önben vagy amely örömet esetleg nehézséget okozott Önnek a hímzés során.

Ezek az élmények vagy gondolatok inspirálóak lehetnek azok számára akik még kételkednek Önmagukban. Kételkednek abban, hogy képesek lennének-e arra, hogy Ők is hímezzenek. Hogy megtapasztalhassák ezt a csodálatos, szívet és lelket melengető élményt amelyet a Gobelin öltögetése közben valamennyien átélünk!

Jelentkezési lap letölthető [www.gerygobelin.hu](http://www.gerygobelin.hu), [www.rovidaru.com](http://www.rovidaru.com) oldalakról, vagy kérhető e-mailben az [**info@**viagoelin.com](mailto:info@viagoelin.com), [gerygobelin@gerygobelin.hu](mailto:gerygobelin@gerygobelin.hu), vagy a [fonalbirodalom@rovidaru.com](mailto:fonalbirodalom@rovidaru.com) címről vagy személyesen a Campona FonalBirodalom Kézimunka Üzletben.

Jelentkezésüket szeretettel várjuk!